Roma Bhudhâjâ Banda Neira

Roma Bhudhâjâ Banda Neira panèka sèttong musèum è Banda Neira sè khusus ngolèksi bhârâng-bhârâng sè akaè'an kalabân sajhârâ, seni, bân bhudhâjâ è Banda Neira. Bhângonan sè èghuna'aghi Roma bhudhâjâ Banda Neira, okoranna ra-kèra 30 x 20 mèter bân agaya arsitèktur Èropa abad ka-17 M. Roma Bhudhâjâ Banda Neira ngolèksi bhârâng sè acem-macem akadhi aghemman bân pèssè. Salaèn ghânèka, Roma Bhudhâjâ Banda Neira jhughân ngolèksi lèncak (katèḍungan), kaèn bhâtèk Lasem, miniatur kora-kora, loncèng gerèja, bân lokèsan pambantaian tokoh kalonta è Banda Neira sareng Jan Pieterszoon Coen.

 Arsitektur 
Bhângonan Roma Bhudhâjâ Banda Neira bâḍâ è Banda Neira. Roma Bhudhâjâ Banda Neira tamaso' musèum sè okoranna kènè'. Okoran bhângonan sè èghuna'aghi Roma Bhudhâjâ Banda Neira, panèka ra-kèra 30 x 20 mèter. Bhângonan ghânèka aropa'aghi bhângonan paningghâllânna Bâlândhâ sè èpaddhek è masa Hinḍia Bâlândhâ. Gaya arsitektur sè èghuna'aghi è Roma Bhudhâjâ Banda Neira panèka arsitèktur Èropa abad ka-17 M. Bahan bhângonannan sè aropa'aghi kaju jhâtè sè èghuna'aghi ka'angghuy aghâbây tèyang, ata', bân adhegghâ jenḍèla è Roma Bhudhâjâ Banda Neira.

 Kolèksi 
Roma Bhudhâjâ Banda Neira ngolèksi bhârâng-bhârâng sè bâḍâ kaè'enna kalabân sajhârâ, seni, bân bhudhâjâ è Banda Neira. Kolèksi sè macemma acem-macem, akadhi aghemman bân pèssè. Aghemman sè èkolèksi è Roma Bhudhâjâ Banda Neira akadhi bâto jhâman purba, peḍḍang, ḍâri abad ka-18 M, mariem kènè' sè okoranna 20 cm, pèstol ghâbâyân Amèrika Serikat sè èghâbây taon 1802, bân senapan lontak. Manabi macemma pèssè sè èkolèksi, panèka pèssè salaka ḍâri abad ka-17 M, pèssè jhâman VOC (bâḍâ angkana taon 1770 - 1790 M), pèssè terbi'ân Pamarènta Batavia (bâḍâ angkana taon 1810 - 1840), pèssè jhâman Hinḍia Bâlândhâ (bâḍâ angkana taon 1841 - 1859 M), bân pèssè karènnèngan sèbu ropèya aghâmbhâr Banda Neira.Suhardi dan Djoko, M. R. (Nopèmber 1999). Suprapti. Kepulauan Banda dan Masyarakatnya. Jakarta: Subdirektorat Lingkungan Budaya, Direktorat Sejarah dan Nilai Tradisional.

 Sombher